Ce e provocator și excentric azi devine obositor și desuet mîine, iar poimîine sursă de inspirație pentru alții care vor extrage din ea elemente cu ajutorul cărora vor da naștere altor curente ș.a.m.d. Și, cum toate cele vechi redevin noi, sub o altă formă, într-un etern ciclu al morții și reînvierii, în ce mă privește, mi ar plăcea ca, peste o vreme, să văd iar în cluburi perechi dansînd blues.